་མེད་པར་
ལྷུང་བའི་རྡོ་དང་མེ་མདའ་རབ་ཏུ་འབབ་པ་དང་། རལ་གྲི་ལ་སོགས་གཅོད་པའི་འཕྲུལ་འཁོར་
པར་བྱས་ཞེས་པ་ནི་རིགས་པའོ། །འདིར་ཐང་གི་ར་བའི་རྫོང་ལ་རྡོ་རྗེའི་འཕྲུལ་འཁོར་གྱིས་
དག་གིས་རང་གི་ཁྱིམ་སྲུང་བ་བྱས་ནས་ས་གཞིའི་གནས་ལ་རྡོ་རྗེའི་གུར་དང་གཅིག་ནི་དབྱེ་བ་
དག་གིས་ཀྱང་དེའི་རྫོང་ནི་ཕྱེ་མར་བྱས་ཏེ་ཉིན་ཞག་ཉུང་ཟད་དག་གིས་གདུག་པ་དེ་ནི་བསྒྲུབས་
མཚན་ཉིད་གསུངས་པ་ཀ་བ་བཞི་ཞེས་པ་ལ་སོགས་པ་སྟེ། ཀ་བ་བཞི་ནི་བརྒྱད་གཉིས་ཁུ་ལྡན་
ཞེས་པ་ནི་ཁྲུ་བཅུ་དྲུག་བགྲུ་བཞི་བ་ཞེང་དུ་སོར་བཅུ་དྲུག་པ་སྟེ་འཕྲུལ་འཁོར་བར་གྱིའོ། །འབྲིང་
གི་ཀ་བ་ནི་ཁྲུ་བཞི་བ་སྟེ་ཞེང་དུ་སོར་བཅུ་བཞི་བའོ། །ཐ་མའི་ཀ་བ་ནི་ཁྲུ་གཉིས་པ་སྟེ་ཞེང་དུ་
སོར་བཅུ་གཉིས་པའོ། །དེ་དག་ཀྱང་གནས་བརྒྱད་དུ་ཕུག་པར་གྱུར་པ་སྟེ་མཉམ་པ་དང་མི་
མཉམ་པར་གནས་སོ། །མཉམ་པ་ནི་ཤར་དང་ནུབ་ཀྱི་མཐའ་སྟེ་མི་མཉམ་པ་ནི་ལྷོ་དང་བྱང་གི་
མཐའོ། །གནས་བརྒྱད་པོ་དེ་དག་ཏུ་ཕུག་པར་གྱུར་པ་སྟེ་བུག་པའི་ཚད་ནི་གསུམ་གྱི་ཆའོ། །དེ་
དག་ཐ་དད་པ་རྣམས་ནི་མདུན་དུ་རྟིང་བུ་བཞི་དང་གཡས་སུ་བཞི་དང་གཡོན་དུ་བཞི་དང་རྒྱབ་
ཏུ་འོག་གི་ཆར་གཅིག་གིས་སོ། །རྒྱབ་ཀྱི་ཀ་བ་དག་ལ་བུག་པ་ལྔ་ཉིད་དེ་མདུན་ཀྱི་ཀ་བ་དག་ལ་
442

༄༅། །སྒོ་གསུམ་བསླབ་བྱའི་སྐོར་བཞུགས་སོ། །
ནི་བརྒྱད་དོ། །འཕྲུལ་འཁོར་ཀྱི་ཚད་ནི་རྩ་བར་ཁྲུ་བཅུ་སྟེ་སྟེང་དུ་ཁྲུ་ལྔའོ། །སྐྱོགས་མདེའུ་ནི་ཀ་
བ་རྣམས་ལ་ཁྲུ་གཉིས་ཀྱིས་དམན་པའོ། །ཨོ་ལོག་བཅུའི་ཚད་ནི་ཁྲུ་དྲུག་པ་སྟེ་ཨོ་ལོག་བཅུའི་
གཡོན་དང་གཡས་སུ་བ་ལང་གི་མཇུག་མའི་རྣམ་པའོ། །དབུས་ཀྱི་ཟླུམ་པོར་ཕྱེད་བཅས་ཁྲུ་
གཉིས་དག་གོ །ངོས་གཉིས་ཀར་སོར་ཉི་ཤུའོ། །རྩེ་མོའི་བུམ་པ་དག་ལ་སོར་སུམ་ཅུའོ། །ཟླུམ་
པོ་འདིའི་དབུས་སུ་བུག་པ་སོར་བཅུ་བཞིས་ཞེང་དུ་སོར་བདུན་པའོ། །ཨོ་ལོག་བཅུའི་བུག་པ་
དེར་སྒྱོགས་མདའ་ཁྲུ་གང་དོར་ནས་ཁྲུ་བཅུ་གསུམ་པོ་རྣམས་བ་ལང་གི་མཇུག་མའི་རྣམ་པར་
བྱས་ཏེ་སྒྱོགས་མདའ་དེ་དེའི་བུག་པར་རབ་ཏུ་གཞུག་གོ །ལྕགས་གཟེར་གྱི་རྒྱབ་ཀྱི་ཆར་གཟེར་
གྱིས་གདབ་སྟེ་བརྟན་པར་འགྱུར་རོ། །སྒྱོགས་མདའ་མགོ་བོ་ཁྲུ་གང་གི་ཚད་ལ་སུམ་ཆའི་བར་དུ་
བུག་པ་གཉིས་སོ། །བུག་པ་དེ་དག་ཏུ་ཨ་ལོང་གཉིས་ཏེ། ཟླུམ་སྐོར་དུ་སོར་བཅུ་དྲུག་པ་ལྕགས་
ཀྱི་དབྱུག་གུ་ཟླུམ་པོའི་རྒྱར་སོར་དྲུག་པའོ། །རེ་རེ་ལ་ཐག་པ་ལྔ་བཅུ་གདགས་པར་བྱ་སྟེ་མགོ་
བོར་ཨ་ལོང་དག་ལ་ཞེས་སོ། །སྒྱོགས་མདའི་མཐར་གཉའ་ནོན་ཟླུམ་པོ་སོར་བཅུ་གཉིས་པའོ།
སྒྱོགས་མདའ་རྩེ་མོར་མཛུབ་མོ་དང་བཅས་པ་བཅུག་སྟེ་གཟེར་གཉིས་ཀྱིས་སྒྱོགས་མདའ་དང་
བཅས་པ་དང་ལྕེ་དང་བཅས་པ་ལ་གདབ་བོ། །ལྕེའི་རྩེ་མོར་ཤེས་པར་བྱས་ཏེ་སོར་དྲུག་ནི་ལྕེའི་
གཉའ་ནོན་གྱི་ཚད་ཡིན་ལ་དེའི་བུག་པར་སྒྱོགས་མདའི་གཉའ་ནོན་གྱི་བར་དུ་བཅུག་པར་འགྱུར་
རོ། །སྒྱོགས་མདའི་མཛུབ་མོ་འདི་ལ་འུར་མཐིལ་ཐག་པ་དང་བཅས་པ་ལ་ཁྲུ་གསུམ་པ་སྟེ་འདིར་
པགས་པའི་འུར་མཐིལ་སོར་ཉི་ཤུ་རྩ་བཞི་བ་དབུས་ཀྱི་ཞེང་ལ་སོར་བཅུ་གཉིས་པ་གཡས་དང་
གཡས་མིན་དུ་བ་ལང་མཇུག་མའི་རྣམ་པའོ། །ངོས་གཉིས་ཀར་སྲང་བུའི་རང་བཞིན་གྱིས་ཐག
པ་གཉིས་ཏེ་ཕྱེད་དང་བཅས་པའི་ཁྲུ་གཉིས་ལྷག་པའོ། །འུར་མཐིལ་དེའི་ནང་དུ་རྡོ་བ་རབ་ཏུ་
བཅུག་སྟེ་སྟོབས་ལྡན་འཐེན་བྱེད་རྣམས་ཀྱིས་ཐག་པ་རྣམས་འཐེན་པར་གྱུར་པ་དག་བཏང་བ་ན་
443

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
འཕྲལ་ལ་མྱུར་དུ་ནམ་མཁར་འགྲོ་སྟེ་སོང་ནས་འཕྲལ་ལ་ངེས་པར་ལྟུང་ཞིང་ཁང་སྟེང་ལ་སོགས་
པའམ་ལམ་སྲང་དག་ཏུ་མཐའ་དག་ཕྱེ་མར་བྱས་ནས་རྡོ་བ་ས་ཡི་འོག་ཏུ་འགྲོ་སྟེ་རྡོ་རྗེ་འབབ་པ་
ཇི་ལྟ་བ་ཉིད་བཞིན་ནོ། །འཕྲུལ་འཁོར་དེའི་མཛུབ་མོ་ཟླ་བ་ཕྱེད་པའི་རྣམ་པ་ནི་ས་གཞིའི་གནས་
སུ་ཚངས་པའི་རི་མོ་མཛུབ་མོའི་མགོ་དང་མཉམ་པར་འགྱུར་རོ། །དེའི་ངོས་གཉིས་སུ་མཐོ་རེ་
རེའི་བར་ཀྱི་རྡོ་བ་གཏང་བའི་གནས་བརྒྱད་དུ་འགྱུར་རོ། །ལག་པ་གཉིས་ཀའི་ཁུ་ཚུར་བཅངས་
པ་ལས་ནི་གཏང་བར་བྱ་བ་ཡིན་ཏེ། གཏོང་བའི་དུས་སུ་རྡོ་བ་ས་ལ་རེག་པར་འགྱུར་རོ། །མཉམ་
པའི་རྐང་བའི་རྐང་བ་གཡས་པ་འཕྲུལ་འཁོར་ཀྱི་ནང་དུ་ཞུགས་པ་སྟེ་མི་མཉམ་པའི་རྐང་བ་ནི་
རྐང་བ་གཡོན་ཞུགས་པའོ། །རང་འདོད་རྡོ་བ་ལྷུང་སྟེ་རྣམ་གསུམ་བགྲོད་པའི་དབང་གིས་ནི་
གཡོན་དང་གཡས་དང་དབུས་ཀྱི་བགྲོད་པའི་དབང་གིས་ཏེ་རྫོང་ནི་རྣམ་པར་གཞོམ་པའི་དོན་
དུའོ། །ཞེས་པ་ཐང་གི་རྫོང་དབྱེ་བའི་ངེས་པའོ། །གང་ཞིག་བསྣུན་པས་གླང་ཆེན་ཞེས་པ་ལ་
སོགས་པ་ནི་གོ་སླའོ། །ད་ནི་ཆུའི་རྫོང་བླ་བའི་སླད་དུ་ཆུའི་འཕྲུལ་འཁོར་ཀྱི་མཆིད་གསུངས་པ་
ཀ་བ་ལ་སོགས་པ་སྟེ་འདིར་ཆུའི་འཕྲུལ་འཁོར་ཀྱི་དོན་དུ་ཤིང་སྦོམ་དུ་སོར་དྲུག་པ་ཁྲུ་བཅུ་བཞི་
བའོ། །གླང་བོ་ཆེའི་འཕྲུལ་འཁོར་ལ་སོར་ཉི་ཤུ་རྩ་བཞིའོ། །རྟའི་འཕྲུལ་འཁོར་ལ་སོར་ཉི་ཤུའོ། །
མིའི་འཕྲུལ་འཁོར་ལ་སོར་བཅུ་དྲུག་གོ །ཁྲུ་བཅུ་གཉིས་ཀྱི་བར་བར་ལ་གནས་པའི་ཀ་བ་དྲུག་པ་
དག་གིས་གཉིས་ཀའི་ནང་ན་མཉམ་པ་ལྷག་ཆད་མེད་པ་ཉིད་དོ།
།སྙིང་བོ་རེ་རེ་ནི་ཁྲུ་བཅུ་
གཉིས་སོ། །འོག་གི་ནང་དང་སྟེང་གི་ནང་ལ་ཁྲི་ནི་ཟུང་གི་བར་དག་ལ་སྟེ་ཁྲུ་གཉིས་ཀྱི་བར་ལའོ། །
ཀ་བ་དྲུག་དང་ནང་གཉིས་ཀྱིས་སྙིང་བོ་རེ་རེར་འགྱུར་རོ། །ཞེས་པ་ནི་ངེས་པའོ་སོ་སོའི་རེའུ་
མིག་ཀུནལ་སྤང་ལེབ་དག་གིས་གཡོག་པ་སྟེ། །འདིར་ངོས་གཉིས་ཀར་དཔུང་བ་རྣམས་བྲུས་
ཤིང་སྤང་ལེབ་སོ་སོའི་ངོས་གཞན་ལ་འོག་དང་སྟེང་གི་སྤང་ལེབ་ཀྱི་རྩེ་མོ་བསྲུང་ནས་དབུས་སུ་
444

༄༅། །སྒོ་གསུམ་བསླབ་བྱའི་སྐོར་བཞུགས་སོ། །
ངོས་གཅིག་བྲུས་ཏེ་སྤང་ལེབ་ལས་སོར་མོ་གཅིག་སྤང་ལེབ་ཀྱི་དབུས་སུ་བཅུག་ལ་ཇི་ལྟར་ཆུ་
འཇུག་པར་མི་འགྱུར་བར་གདམ་པར་བྱའོ།
།དེ་བཞིན་དུ་འོག་དང་སྟེང་དང་ཤར་དང་ནུབ་དང་
བྱང་དང་ལྷོ་ཐམས་ཅད་དུ་བྱའོ། །གླང་བོ་ཆེ་རྣམས་ཀྱི་སྙིང་བོ་ནི་སྤང་དུ་ཁྲུ་གསུམ་མོ། །རྟ་རྣམས་
ཀྱི་ནི་ཕྱེད་དང་བཅས་པའི་ཁྲུ་གཉིས་སོ། །མི་རྣམས་ཀྱིས་ནི་ཁྲུ་གཉིས་སོ། །ལྤགས་པྲ་ཚིལ་གོས་
རྣམས་ཀྱིས་ཞེས་པ་ནི་སྤང་ལེབ་སོ་སོའི་མཚམས་ཀྱི་གནས་དེ་རྣམས་སུ་པགས་པ་བཞུ་བ་དང་
པྲ་ཚིལ་གོས་རྣམས་ཀྱི་སྟེང་དུ་རྒྱས་གདབ་པར་བྱའོ། །ཇི་ལྟར་སྙིང་བོའི་དབུས་སུ་རླབས་ཀྱི་ཆུ་
མི་འཇུག་པར་ཁྲུ་གཉིས་ཀྱི་སྤང་ནི་འགྲིག་པའི་གནས་སུ་སྙིང་བོའི་དབུས་སུ་འཇུག་པའི་སླང་
དུ་བྱའོ། །སྙིང་བོ་དམན་པ་དང་འབྲིང་དང་མཆོག་གི་དབྱེ་བ་འདི་རྣམས་ཀྱིས་འཕྲུལ་འཁོར་དུ་
མར་འགྱུར་རོ། །དུས་ཞེས་པ་སྙིང་བོ་དྲུག་གིས་འཕྲུལ་འཁོར་དུ་འགྱུར་ཏེ་བརྒྱད་ཀྱིས་སམ་སྐྱོན་
ཏེ་བཅོ་བརྒྱད་ཀྱིས་སམ་སུམ་འགྱུར་ཉིན་ཕྱེད་སུམ་ཅུ་རྩ་དྲུག་གིས་སམ་ཉིས་འགྱུར་ཏེ་སྙིང་བོ་
དེའི་ཉིས་འགྱུར་དག་གིས་འཕྲུལ་འཁོར་དུ་འགྱུར་རོ། །རྒྱ་མཚོ་ཆེན་པོ་བརྒལ་བའི་སླང་དུ་སྙིང་
བོ་སྟོང་ཕྲག་གི་མཐར་ཐུག་པའོ། །འདིར་ཕྱི་རོལ་ཏུ་དཔུང་བ་བཞི་རྣམས་ལ་སྟེ་སྙིང་བོ་སོ་སོའི་
ཤར་དང་ནུབ་ཀྱི་དཔུང་བ་དག་དང་། ནང་གཉིས་ཀྱི་ལུས་ལ་བྱང་དང་ལྷོར་གཡས་དང་གཡས་
མིན་དག་གོ །དཔུང་བ་བཞི་བོ་དེ་རྣམས་ལ་ཀ་བའི་ཤིང་དཔུང་བ་ཕུག་པའི་བུག་པ་ནས་ཕྱུང་བ་
བརྒྱར་དཔུང་བའི་སུམ་ཆ་དང་ལྡན་པ་རྣམས་ལ་སྤང་ལེབ་ཁྲུ་གསུམ་པ་རྩེ་མོ་གཉིས་ཀ་ཕུག་
པས་སྙིང་བོ་ཐམས་ཅད་ཕན་ཚུན་གདམ་པར་བྱ་སྟེ་སྙིང་བོའི་གྲྭ་བཞིར་རོ། །ལྷག་མ་སྣང་བའི་
གནས་རྣམས་སུ་སྐྱ་བ་རྣམས་རྒྱུ་བར་བྱེད་དོ། །སྐྱ་བ་རྒྱུ་བའི་གནས་རྣམས་སྤང་ནས་སྟེང་ངམ
ཤར་དང་ནུབ་ཀུན་ནས་རྒྱ་ཡིས་བཏབ་པའོ། །འཕྲུལ་འཁོར་ཐམས་ཅད་ཀྱི་རྒྱབ་ཏུ་སྐྱ་བ་མཛིན་
པ་དྲུག་སྟེ་དེ་བཞིན་དུ་བཅུ་གཉིས་དང་སུམ་ཅུ་དང་བརྒྱའི་མཐར་ཐུག་པའོ། །སྐྱ་བ་འཛིན་པ་དེ་
445

ན་གྱི་གསུང་འབུམ་ཆེན་མོ།
རྣམས་ཀྱིས་མདུན་ནས་དཔུང་བ་གཉིས་ཀ་མཉམ་པ་འཕྲུལ་འཁོར་འདྲེན་པས་འཕྲུལ་འཁོར་
དང་རྗེས་སུ་མཐུན་པས་སྟོང་གི་མཐར་ཐུག་པར་འགྱུར་རོ། ༞ །ཡང་ན་རླུང་རྗེས་སུ་མཐུན་པར་
ཤེས་ནས་ཀ་བའི་ཁུང་བུར་རབ་ཏུ་བཙུགས་པའི་གཡོ་བའི་རླུང་གི་དར་རྣམས་ཀྱིས་ནི་སྟེ་རླུང་
དར་རྣམས་ཀྱིས་འཕྲུལ་འཁོར་དེ་རླུང་གིས་བསྐྱོད་པ་སྟེ་དེ་ལ་ཞོན་པ་རང་གི་སྡེ་ནི་ཆུའི་རྫོང་
དག་ཉམས་པའི་དོན་དུ་ཆུའི་གཏེར་ལ་འགྲོ་གླིང་བཟུང་བའི་དོན་དུའོ། །ཞེས་པ་རིགས་པས་ཏེ་
གདུག་པ་རྣམས་གདུལ་བའི་དོན་དུའོ་ཞེས་པ་ཆུའི་འཕྲུལ་འཁོར་ཀྱི་མཚན་ཉིད་དོ། །དེ་ནི་རིའི་
རྫོང་བཤིག་པའི་དོན་དུ་མེའི་འབྲུ་མར་འཕེན་པ་ལ་རླུང་གི་འཕྲུལ་འཁོར་གསུངས་པ་ཆུ་གཏེར་
ཞེས་པ་ལ་སོགས་པ་སྟེ། འདིར་སྤང་ལེབ་གྲུ་བཞི་བའི་སྟེགས་བུའི་དབུས་སུ་ཀ་བ་ཁྲུ་གསུམ་པ་
བརྒྱར་ཟླུམ་པོར་སོར་བཅུ་གཉིས་པའོ། གཡོན་དང་གཡས་དང་རྒྱབ་དང་མདུན་གྱི་ཟུར་རྣམས་
སུ་ལྕགས་ཀྱི་ཕུར་བ་ཨ་ལོང་དང་བཅས་པའོ། །ཨ་ལོང་དེ་རྣམས་ལ་ཐག་པ་རྣམ་ཀྱིས་ཀ་བའི་
མགོ་བཅིང་བར་བྱའོ། འཕྲུལ་འཁོར་ཀྱི་ཆ་གཉིས་སྟེང་དང་འོག་གི་མཐར་ཐུག་པར་སྲ་བའི་
གོས་རྣམས་ཀྱིས་གཡོག་པར་བྱའོ། །འདིར་ཟུར་དུ་རྒྱལ་མཚན་རྣམས་ནི་ཁྲུ་ལྔ་བ་སྟེ་རྒྱར་གཅིག་
པའོ། །འོག་དང་གཡོན་དང་གཡས་ཀྱི་ཟུར་ཀྱི་ཨ་ལོང་ལ་ཁྲུ་གཉིས་ཀྱི་བར་དུ་ཐག་པ་གསུམ་མོ། །
དེར་གཅིག་ཏུ་བསྡོམ་པས་རིའི་རྫོང་གི་སྤང་ཀྱི་ཚད་དང་མཚུངས་པའོ། །ཐག་པ་དེས་རྒྱབ་ནས་
མི་རྣམས་དག་གིས་དྲངས་ཤིང་ས་ལ་ཐག་པས་སྟེང་དུ་འགྲོ་སྟེ་འཕྲུལ་འཁོར་དེ་ནི་རླུང་གིས་རབ་
ཏུ་བསྐྱོད་པར་གྱུར་པ་ངེས་པར་བྲག་རྫོང་བཤིག་པའི་དོན་དུ་མཁའ་ལ་འགྲོ་བ་སྟེ་དེའི་སྟེང་དུ་
འཕྲུལ་འཁོར་དེར་མེའི་འབྲུ་མར་དང་མེ་དང་བཅས་པའི་སྐྱེས་བུ་གཞུག་པར་བྱའོ། །མི་དེས་
རླུང་གི་འཕྲུལ་འཁོར་དེ་ནས་མེ་འབྲུ་མར་འཕངས་པས་དགྲའི་དཔུང་དང་རྫོང་ནི་ཐམས་ཅད་
ཀུན་ནས་སྲེག་པར་བྱེད་ཅེས་པ་སྟེ་ངེས་པར་རིའི་རྫོང་གཞོམ་པའི་ངེས་པའོ། །གྲི་གུག་གི་
446

༄༅། །སྒོ་གསུམ་བསླབ་བྱའི་སྐོར་བཞུགས་སོ།
ཀ༽
འཕྲུལ་འཁོར་ནི་མངོན་སུམ་དུ་མཐོང་བས་ལྡོག་པར་བྱས་ཏེ་ཚིག་སུ་བཅད་པས་ཀྱང་གསལ་
བར་གསུངས་སོ། །དེ་བཞིན་དུ་རྩེ་མོ་འབྱེད་པ་ཡང་རླུང་གི་འཕྲུལ་འཁོར་ཡང་རབ་ཏུ་གསལ་
བར་བྱས་ཤིང་ཚིགས་སུ་བཅད་པ་ཡང་གསལ་ཏེ་འདིར་འགྲེལ་བཤད་ཀྱི་རྣམ་པར་བཤད་པ་
མེད་དོ། །དེ་བཞིན་དུ་རྡོ་རྗེའི་གུར་ལ་ཡར་རྣམ་པར་བཤད་པ་མེད་དོ། །དེ་ནི་གཡུལ་དུ་གླང་བོ་
ཆེ་གོ་ཆ་དང་བཅས་པ་འཕིགས་པའི་སླད་དུ་ལྕགས་མདའི་འཕྲུལ་འཁོར་གསུངས་ཏེ་ཆུར་སོར་
དྲུག་པ་ལྕགས་མདའི་ཚད་ཀྱི་ཝ་བྱས་ནས་དེའི་འོད་དང་སྟེང་དང་གཡས་དང་གཡོན་གྱི་ཆར་
ལྕགས་ཀྱི་དབྱུག་པ་སོར་དྲུག་པ་གྲུ་བཞི་བའི་རྩེ་མོར་རྒྱས་བཏབ་པའི་བུག་པ་ལ་ལྕགས་ཀྱི་ཕུར་
བ་རྣམས་ཀྱིས་མཚམས་གཉིས་དང་དབུས་མལ་རྒྱུད་དང་བཅས་པའི་གཞུ་ནི་གཡོ་བ་མེད་པར་
བཏགས་བྱས་ནས་སླར་ཡང་སྟེགས་བུ་དེའི་རྒྱབ་ཀྱི་ཆར་གཡས་དང་གཅིག་ཤོས་སུ་ལྕགས་ཀྱི་
ཕུར་བ་གྲུ་བཞི་བ་གཉིས་སོ། །ལྕགས་ཀྱི་དབྱུག་པའི་རྩེ་མོར་ཕུར་བའི་བུག་པར་འཕྲུལ་ཤིང་གི་
རྩེ་མོ་གཉིས་པ་གཞུག་པར་བྱའོ། །འཕྲུལ་ཤིང་གི་དབུས་སུ་སོར་མོ་རྣམས་ཏེ་དྲུག་གམ་ལྔའམ་
བཞིའམ་གསུམ་མམ་གཉིས་སོ། །འོག་ཏུ་ལྕགས་ཀྱི་དབྱུག་གུ་མཐེའུ་ཆུང་གི་ཚད་ཆུར་སོར་
གསུམ་པ་གཅིག་འོག་གི་ཁུག་པའི་ཨ་ལོང་གཡོ་བ་དང་བཅས་པ་ལ་གཞུག་པར་བྱའོ། །སྟེང་དུ་
བརྒྱད་རྣམས་སོར་མོའི་རྩེ་མོར་བཅིང་བར་བྱའོ། །སོར་མོའི་རྩེ་མོ་དེ་ལ་སོ་སོའི་མཚམས་སུ་
ལྕགས་མདའ་དང་རྒྱུད་རྣམས་སོ། །རྒྱུད་དེས་མང་ཞིང་མཉམ་པའི་མདའ་འམ་ལྕགས་མདའ་
རྣོན་པོ་རྣམས་གཡུལ་གྱི་དུས་སུ་འཕངས་པས་གོ་ཆ་དང་བཅས་གླང་ཆེན་ལུས་པོ་ཕུག་ནས་རབ་
ཏུ་འགྲོ་བར་འགྱུར་ཞེས་པ་ནི་ལྕགས་མདའི་འཕྲུལ་འཁོར་ཀྱི་ངེས་པའོ། །ད་ནི་རྒྱལ་བོའི་ཕོ་བྲང་
སྒྲུང་བའི་སླད་དུ་ས་འོག་གི་རལ་གྲིའི་འཕྲུལ་འཁོར་གསུངས་པ་ཀ་བ་གཉིས་ཞེས་པ་སྟེ་འདིར་
ཀ་བ་གྲུ་བཞི་བ་རྒྱར་སོར་བཅུ་གཉིས་གྱི་ཚད་ཁྲུ་བཞི་བ་གཉིས་ཏེ་ཁྲུ་གཉིས་བརྐོས་པའི་འོག་ཏུ་
447

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ས་ལ་ནུབ་ཅིང་ཁྲུ་གཉིས་བརྐོས་པའི་ནང་དུ་གནས་པ་དག་གོ །དེ་ལ་བརྐོས་པའི་གནས་ནས་
སྟེང་དུ་ཁྲུ་ཕྱེད་དང་གཉིས་དོར་ཏེ་དེ་ནས་གཡོན་དང་གཡས་ཀྱི་ཀ་བའི་བུག་པ་ལ་རྡང་བུ་
གཞུག་པར་བྱའོ། །སྟེང་དུ་སོར་དྲུག་དོར་བ་ནས་ཐག་པ་རྣམས་ཀྱིས་དཀྲི་བར་བྱ་སྟེ་ཟླུམ་པོ་
གཡོ་བའི་དོན་དུའོ། །ཐག་པ་དེ་དག་གི་དབུས་ཀྱི་ཟླུམ་པོའི་དབུས་སུ་རལ་གྲིའི་འཆང་བཟུང་
བཅུག་པ་སྟེ་དང་བོར་ཟླུམ་པོ་སྐོར་བ་དུ་མ་རྣམས་ཀྱིས་བསྐོར་ཏེ་ཟླུམ་པོའི་དབུས་སུ་རལ་གྲིའི་
འཆང་བཟུང་བཅུག་པ་རྩེ་མོའི་ཆར་གཟེར་ཀྱིས་བཏབ་པའོ། །དེ་བཞིན་དུ་མདུན་ནས་ཀ་བ་
གཉིས་པོ་ལུགས་ལས་བཟློགས་པས་བསྐོར་ཏེ་རལ་གྲིའི་རྩེ་མོ་ལ་གནས་པའི་ཕྱག་རྒྱའི་རྩེ་མོའི་
ཆ་ལ་གནན་པའི་རལ་གྲིའི་རྩེ་མོའི་ཕྱག་རྒྱའི་རྩེ་མོ་ལ་ཐག་པས་གནན་པའོ། །རལ་གྲིའི་འཆང་
བཟུང་ཀྱི་རྩེ་མོའི་འཕྲུལ་ཤིང་གི་རྩ་ལ་འཕྲུལ་ཤིང་སོར་དྲུག་པའི་ཚད་དོ། །དེ་ནས་རལ་གྲི་འབྱུང་
བ་སྤངས་ནས་སྤང་ལེབ་རྣམས་ཀྱི་བརྐོས་པའི་སྟེང་དུ་གཡོག་པར་བྱའོ། །གང་གིས་ས་སྐུལ་བར་
གྱུར་པ་ལ་མཐོན་པོར་འགྱུར་ཏེ་ལྕགས་ལ་བྱས་པའི་ཆུང་ངུའོ། །ཟླ་བ་ཞེས་པ་ནི་གསང་བའི་སྐད་
དོ། །དབུས་ཞེས་པ་ནི་སྤྲོས་པ་དང་བཅས་པ་སྟེ་འདིར་རལ་གྲིའི་འཆང་བཟུང་ཀྱི་རྩེ་མོར་འཕྲུལ་
ཤིང་གི་སྟེང་དུ་སྤང་ལེབ་སྦྱིན་པར་བྱའོ། །སྤང་ལེབ་དེ་ལ་གང་གི་རྐང་བ་བཞག་པ་དེ་ནི་རལ་གྲི་
ཡིས་གཅོད་པར་བྱེད་དོ་ཞེས་པ་རང་བཞིན་དུ་ཤེས་པར་བྱའོ། །རལ་གྲིའི་འཕྲུལ་འཁོར་གྱི་ངེས་
པ་ཞེས་པ་སྟེ། རལ་གྲིའི་འཕྲུལ་འཁོར་གྱི་མཚན་ཉིད་ངེས་པའོ། །དེ་ལྟར་གཡུལ་གྱི་དུས་སུ་
མཁར་གྱི་སྒོའི་མཐའ